मस्तान पर केस, एनडीए ने कहा-मंत्री की बर्खास्तगी का सीएम को निर्देश दें राज्यपाल
विधान परिषद सिर्फ 8 मिनट विधानसभा 60 मिनट चली इस दौरान भी होता रहा हंगामा
मंत्री पर कार्रवाई के लिए राजग का राजभवन मार्च
पीएम पर अभद्र टिप्पणी को लेकर दूसरे िदन भी नहीं चली सदन की कार्यवाही
मद्यनिषेध, उत्पाद निबंधन मंत्री अब्दुल जलील मस्तान की बर्खास्तगी के लिए विधानमंडल के दोनों सदनों में बुधवार से शुरू विपक्ष का हंगामा गुरुवार को भी जारी रहा। नारेबाजी करता विपक्ष वेल में रहा। विधान परिषद सिर्फ 8 मिनट चली और विधानसभा 60 मिनट। यह समय भी भारी शोरशराबा में बीता। विधानसभा अध्यक्ष विजय कुमार चौधरी ने सदन चलाने की पूरी कोशिश की। लेकिन, उनकी कोई बात राजग विधायकों ने नहीं मानी। इन विधायकों की बस एक ही मांग थी-प्रधानमंत्री पर अभद्र टिप्पणी करने वाले मंत्री अब्दुल जलील मस्तान को बर्खास्त करो। इस बीच, भाजपा के विधायक नितिन नवीन ने कोतवाली थाने में मंत्री मस्तान पर मुकदमा दर्ज कराया। एनडीए के घटक दल के विधायकों ने राजभवन मार्च भी किया। राज्यपाल को ज्ञापन सौंपकर मस्तान को बर्खास्त करने की मांग की। विधायकों ने राज्यपाल से आग्रह किया-संवैधानिक व्यवस्था खतरे में है। आप मुख्यमंत्री को मस्तान को बर्खास्त करने के लिए कहें। इस तरह दिनभर सदन के भीतर और बाहर आरोप-प्रत्यारोप की जोरदार राजनीति चली।
विधानसभा की पहली पाली 21 मिनट चली। गुरुवार को हंगामे की शुरुआत भाकपा माले लिबरेशन ने की। उसके विधायक, केन्द्रीय मंत्री गिरिराज सिंह द्वारा की गई अभद्र टिप्पणी को मुद्दा बनाते हुए वेल में पहुंचकर नारेबाजी करने लगे। वे गिरिराज का इस्तीफा चाहते थे। इस बीच विपक्ष के नेता डॉ.प्रेम कुमार भी बोलने लगे। अध्यक्ष ने कहा-सदन की कार्यवाही चलाना ही हमारा धर्म है।
शेष|पेज-9पर
लेकिनप्रेम कुमार लगातार बोलते रहे। संसदीय कार्यमंत्री श्रवण कुमार का कहना था कि विपक्ष के नेता सिर्फ अपनी ही कहते रहेंगे कि दूसरे की भी सुनेंगे? इसी दौरान भाजपा सदस्य वेल में पहुंच नारेबाजी करने लगे। अध्यक्ष ने कार्यवाही स्थगित कर दी। भोजनावकाश के बाद वित्त मंत्री अब्दुल बारी सिद्दिकी ने किसी तरह अपने बजट भाषण की औपचारिकता पूरी की। हंगामा जारी रहा। इधर, विधान परिषद में भी यही नजारा रहा। कार्यवाही हंगामे के साथ शुरू हुई। राजग के सदस्य वेल में आए गए। शांति का उपाय नहीं देख उप सभापति हारूण रशीद ने कार्यवाही, भोजनावकाश तक के लिए स्थगित कर दी गई। रजनीश कुमार ने मंत्री मस्तान को बर्खास्त करने की मांग उठाई। भोजनावकाश के बाद भी हंगामा होने लगा, तो कार्यवाही शुक्रवार तक के लिए स्थगित कर दी गई।
माफी तो मांग ली, अब क्या करूं : मस्तान
अब्दुलजलील मस्तान ने कहा-अरे, मैंने तो माफी भी मांग ली। अब क्या करूं? वो (भाजपा) कहेंगे कि फांसी दे दो तो मुझे फांसी मिल जाएगी? वो कहेंगे कि मुझे मार दो, तो मुझे मार दिया जाएगा। हद है।
मोदी बोले -अपने स्वार्थ में मंत्री को बचाए हुए हैं सीएम
पूर्वउपमुख्यमंत्री सुशील कुमार मोदी ने कहा-सीएम नीतीश कुमार अपने स्वार्थ में मंत्री मस्तान को बचाए हुए हैं। उनको डर है कि मस्तान की बर्खास्तगी से कांग्रेस समर्थन वापस ले लेगी और उनकी (नीतीश) सरकार गिर जाएगी।
सीएम ने ली चुटकी-अध्यक्ष जी इन्हें पानी पिलाइए ...
मुख्यमंत्रीनीतीश कुमार ने विधानसभा में धरना पर बैठे विधायकों के लिए अध्यक्ष से कहा-’अध्यक्ष जी, इन्हें पानी पिलाइए। इनका गला सूख गया है। फंस गया है। वेल में बैठे हैं।’ इस पर ठहाका लगा। कुछ विपक्षी सदस्य भी हंस रहे थे।
मंत्री पर दर्ज प्राथमिकी पूर्णिया ट्रांसफर
भाजपाविधायक नितिन नवीन के आवेदन पर मंत्री अब्दुल जलील मस्तान के खिलाफ कोतवाली थाने में मामला दर्ज कर लिया गया है। कोतवाली में जीरो एफआईआर दर्ज कर मामले को पूर्णिया के अमौर थाने को ट्रांसफर कर दिया गया। गुरुवार को विधायक अपने सैकड़ों समर्थकों के साथ कोतवाली थाने पहुंचे और केसा दर्ज कराया। उन्होंने मस्तान पर प्रधानमंत्री के खिलाफ अशोभनीय हरकत करने और सांप्रदायिक दंगा भड़काने की कोशिश करने का आरोप लगाया।
राजग के घटक दल के विधायकों ने राजभवन मार्च किया। राज्यपाल को ज्ञापन सौंपकर मंत्री मस्तान को बर्खास्त करने की मांग की। राज्यपाल से आग्रह किया-संवैधानिक व्यवस्था खतरे में है। आप सीएम को मस्तान को बर्खास्त करने के लिए कहें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva